**Pilisvörösvár Város Jegyzője**

A képen rajz látható

Automatikusan generált leírás

**Lakosságszolgálati Osztály**

2085 Pilisvörösvár, Fő tér 1. E-mail: info@pilisvorosvar.hu; tel.: 06-26/330-233

|  |  |
| --- | --- |
|  |  |
|  |

**Tájékoztató**

Felhívom a Tisztelt Ingatlantulajdonos figyelmét, hogy Pilisvörösvár Város Önkormányzata megkezdte Pilisvörösvár területén a rendszeres hulladékszállításba bevont területek ellenőrzését. Az ellenőrzés során vizsgálja, hogy az ingatlan tulajdonosa, illetve használója rendelkezik-e az ingatlanra vonatkozó hulladékszállítási szerződéssel.

Felhívom a figyelmét, hogy Pilisvörösvár Város Önkormányzata Képviselő-testületének a hulladékgazdálkodási közszolgáltatásról szóló 13/2020. (VI.30.) (a továbbiakban: Rendelet) önkormányzati rendelete alapján **a rendszeres hulladékszállításba bevont területen az ingatlantulajdonos/használó köteles a szervezett közszolgáltatást igénybe venni.**

Tájékoztatom, hogy a rendelet hatálya kiterjed Pilisvörösvár város közigazgatási területére és azon belül minden jogi és természetes személyre, jogi személyiséggel nem rendelkező szervezetre, társaságra, állampolgárok és jogi személyek alkalmi és állandó társulásaira, **továbbá valamennyi ingatlanra,** ingatlantulajdonosra, használóra és a köztisztasági közszolgáltatóra.

**Fentiek alapján felhívom a figyelmét, hogy amennyiben a tulajdonában/használatában álló ingatlanra nem kötött hulladékszállításra vonatkozó közszolgálati szerződést, azt 2021. október 31. napjáig tegye meg, mert ellenkező esetben Pilisvörösvár Város Önkormányzata Képviselő-testületének a közösségi együttélés alapvető szabályairól szóló 8/2017. (II.27.) önkormányzati rendeletének 13. § (13) bekezdése alapján közigazgatási eljárás megindítására kerül sor, mely során 200.000 forintig terjedő közigazgatási bírság szabható ki.**

Tájékoztatom, hogy a Depónia Nonprofit Kft elérhetőségei a következők: <https://www.deponia.hu/>, Tel.: 06-22-507-419, email: ugyfel@deponia.hu

Szerződéskötéshez szükséges igénylőlap:

<https://www.deponia.hu/sites/default/files/urlapok/fny_38_01_uj_bekapcsolas_lakossag_05_2021_03_01.pdf>

**Dr. Udvarhelyi István Gergely**

**jegyző**

**Tájékoztató:**

**A Rendelet 7. §-a alapján:**

*(1) Az ingatlanhasználó – a (3) és (4) bekezdésben foglalt kivétellel – köteles az ingatlanán keletkező vagy birtokába került települési hulladékot e rendeletben meghatározott módon gyűjteni, a hulladékgazdálkodási közszolgáltatást igénybe venni, a hulladékot a közszolgáltatónak átadni, és a közszolgáltatásért díjat fizetni.*

*(2) Az ingatlanhasználó a hulladékgazdálkodási közszolgáltatást a keletkező hulladék teljes mennyiségére köteles igénybe venni.*

*(3) Az ingatlanhasználót nem terheli az (1) bekezdésben foglalt kötelezettség, amennyiben a hulladékgazdálkodási közszolgáltatást a 11. § alapján szünetelteti.*

*(4) A gazdálkodó szervezet ingatlanhasználó abban az esetben köteles a közszolgáltatást igénybe venni, ha gazdálkodó tevékenységével összefüggésben az ingatlanán keletkezett, háztartási hulladékhoz hasonló, nem elkülönítetten gyűjtött hulladékának kezeléséről a jogszabályi előírásoknak megfelelő más módon nem gondoskodik.*

*(5) Ha az ingatlan egyidejűleg gazdálkodó szervezet székhelye, telephelye, vagy fióktelepe és természetes személy lakóhelye vagy tartózkodási helye, a háztartási hulladékot és a gazdálkodó  
szervezetnek az ingatlanon folytatott tevékenysége során keletkezett, más módon nem kezelt hulladékot elkülönítetten kell gyűjteni.*

*(6) Az ingatlanhasználó az általa igénybe vehető hulladékgyűjtő udvarban térítésmentesen helyezhet el települési hulladékot az átadás-átvételi előírások betartása mellett.*

*(7) A közszolgáltató által az ingatlanhasználó részére megküldött edényazonosító matrica hulladékgyűjtő edényre történő felragasztása az ingatlanhasználó kötelessége.*

***A Rendelet 11. §-a alapján:***

(1) A hulladékgazdálkodási közszolgáltatás szüneteltethető, amennyiben

a) az ingatlanon legalább egybefüggő 90 napig senki nem tartózkodik vagy

b) az ingatlan beépítetlen

és az ingatlanon hulladék sem keletkezik.

(2) A szüneteltetés feltétele, hogy a szüneteltetést kérő az ingatlanra vonatkozó érvényes szolgáltatási szerződéssel rendelkezzen.

(3) A szüneteltetés iránti kérelmet a közszolgáltató által meghatározott formanyomtatványon a szükséges mellékletek és igazolások csatolásával kell benyújtani a közszolgáltatóhoz.

(4) A szüneteltetés (1) és (2) bekezdésben meghatározott feltételeinek igazolása esetén a szüneteltetés joghatásai a kérelem benyújtásának napjával – vagy amennyiben a kérelmező a kérelmében a kérelem benyújtását követő napot jelöl meg, akkor a kérelemben megjelölt nappal – állnak be.

(5) A közszolgáltatás legfeljebb 6 hónapra szüneteltethető, és a szüneteltetés iránti kérelem korlátlan alkalommal megismételhető.

(6) A szüneteltetés fennállása alatt bekövetkező, a szüneteltetést érintő bármely változást a kérelmező ingatlanhasználó köteles a változás bekövetkezésétől számított 8 napon belül a közszolgáltatónál bejelenteni.